Kosmik tadqiqotlar va texnologiyalar agentligi faoliyatini yanada takomillashtirish chora-tadbirlari toʻgʻrisida
(resolution, 2022-05-20)

Kosmik monitoring ishlarini amalga oshirish va davlat boshqaruv organlarini kosmik suratlar bilan taʼminlash, shuningdek kosmik texnologiyalarni qoʻllash orqali ijtimoiy-iqtisodiy, ilm-fan, mudofaa va xavfsizlik sohalarida kosmik faoliyat natijalaridan samarali foydalanishni yoʻlga qoʻyish maqsadida Vazirlar Mahkamasi qaror qiladi: 1. Vazirlar Mahkamasi huzuridagi Kosmik tadqiqotlar va texnologiyalar agentligi (keyingi oʻrinda — “Oʻzbekkosmos” agentligi) hamda Axborot texnologiyalari va kommunikatsiyalarini rivojlantirish vazirligining “Oʻzbekkosmos” agentligi tizimida “Kosmik monitoring va geoaxborot texnologiyalari markazi” davlat unitar korxonasini (keyingi oʻrinda — Markaz) tashkil etish toʻgʻrisidagi taklifi maʼqullansin. 2. Quyidagilar Markazning asosiy vazifalari etib belgilansin: kosmik monitoringni amalga oshirish; sunʼiy yoʻldosh apparatlari orqali erni masofadan zondlash, uning maʼlumotlarini qabul qilish, saqlash, qayta ishlash va uzatish; kosmik sohaga oid xizmatlarni (kosmik faoliyat natijalarini qayta ishlash hamda uni jismoniy va yuridik shaxslarga taqdim etish, kosmik faoliyatga oid masalalar boʻyicha konsalting xizmatlari va boshqalar) koʻrsatish; kosmik sohaga ilmiy va innovatsion texnologiyalarni keng jalb etish maqsadida mazkur sohadagi ilmiy va innovatsion ishlarni amalga oshirish; kosmik va geoaxborot texnologiyalari, shuningdek, uchuvchisiz uchish apparatlari yordamida iqtisodiyot tarmoqlari, mudofaa va xavfsizlik sohalari hamda hududlarning ijtimoiy-iqtisodiy faoliyati samaradorligini oshirishga koʻmaklashish. Markaz tomonidan davlat organlari va tashkilotlari, xoʻjalik birlashmalari, mahalliy ijro etuvchi hokimiyat organlari, jismoniy va yuridik shaxslarga kosmik monitoring, sunʼiy yoʻldosh hamda uchuvchisiz uchish apparatlari orqali erni masofadan zondlash maʼlumotlarini taqdim etish va kosmik sohaga oid boshqa xizmatlar koʻrsatish shartnoma asosida amalga oshirilishi mumkin. Bunda Markaz tomonidan maʼlumotlarni taqdim etish va boshqa kosmik xizmatlar koʻrsatish qonunchilik hujjatlarida belgilangan tartibda amalga oshiriladi. 3. Belgilansinki: “Oʻzbekkosmos” agentligi Markazning muassisi hisoblanadi; Markaz direktori “Oʻzbekkosmos” agentligi bosh direktori tomonidan lavozimga tayinlanadi va lavozimidan ozod qilinadi; Markazning moliya yili yakuniga koʻra sof foydasi “Oʻzbekkosmos” agentligi bosh direktorining buyrugʻiga muvofiq Kosmik tarmoqni rivojlantirish jamgʻarmasiga, Markazning moddiy-texnik bazasini mustahkamlash va xodimlarni moddiy ragʻbatlantirishga yoʻnaltiriladi; Markaz xodimlarining mehnatiga haq toʻlash, ularni moddiy ragʻbatlantirish va ijtimoiy himoya qilish tartibi “Oʻzbekkosmos” agentligi tomonidan belgilanadi. 4. “Oʻzbekkosmos” agentligi bir oy muddatda Markazning: ustavini tasdiqlash va belgilangan tartibda davlat roʻyxatidan oʻtkazish; tuzilmasi va shtatlar jadvalini tasdiqlash; vazirlik va idoralar bilan hamkorlik aloqalarini oʻrnatish; ustav fondini “Oʻzbekkosmos” agentligiga joriy yil uchun ajratilgan budjet mablagʻlari hisobidan shakllantirish hamda uni malakali kadrlar bilan taʼminlash choralarini koʻrsin. 5. Quyidagilar Markaz faoliyatini moliyalashtirish manbalari etib belgilansin: “Oʻzbekkosmos” agentligi buyurtmalari va topshiriqlari asosida bajarilgan ishlar uchun toʻlanadigan mablagʻlar; faoliyat ixtisosligi boʻyicha koʻrsatiladigan kosmik xizmatlardan olinadigan daromadlar; xalqaro moliya institutlari, xorijiy tashkilotlar, donor mamlakatlar va tashkilotlarning grantlari; qonunchilik hujjatlari bilan taqiqlanmagan boshqa manbalar. 6. Markazga oʻz mablagʻlari hisobidan “Oʻzbekkosmos” agentligi bilan kelishilgan holda: malakali mahalliy va xorijiy mutaxassislarni, xorijda faoliyat yuritayotgan vatandoshlarni ishga qabul qilishga; kosmik sohani rivojlantirishga koʻmaklashish doirasida Markazga davlat organlari va tashkilotlari, xoʻjalik birlashmalari, loyiha institutlari, ilmiy va oliy taʼlim tashkilotlari, yetakchi xalqaro va xorijiy tashkilotlarning mutaxassislarini, shuningdek, kosmik texnologiyalar sohasidagi ekspertlarni tegishli shartnoma asosida maslahatchi sifatida jalb etishga ruxsat berilsin. 7. Markazning 2022-yil yakuniga qadar amalga oshiradigan loyihalari boʻyicha “yoʻl xarita” ilovaga muvofiq tasdiqlansin: Bunda quyidagi loyihalarga ustuvor ahamiyat berilsin: Chimqoʻrgʻon va Janubiy-Surxon suv omborlarining loyqa oqiziqlar bilan toʻlib borish dinamikasini kosmik monitoring qilish; Toshkent shahri va Toshkent viloyatidagi jami 800 kvadrat kilometr hududda noqonuniy bino va erni oʻzboshimchalik bilan egallab olish, Boʻstonliq tumanida umumiy maydoni 870 kvadrat kilometr yerlarda noqonuniy oʻrmon kesish holatlarini oʻrganish; Samarqand shahridagi umumiy 1160 kvadrat kilometr yerlarda transport infratuzilmasini inventarizatsiya qilish, Samarqand va Fargʻona viloyatlaridagi umumiy 23,5 ming kvadrat kilometr hududda yer osti boyliklarini qazib olish holatlarini monitoring qilish; Jomboy, Payariq va Oqdaryo tumanlaridagi umumiy 2,2 ming kvadrat kilometr hududda suvdan oqilona foydalanish, ekinlarning rivojlanishini baholash hamda hosildorlikni prognozlash amaliyotini yoʻlga qoʻyish. 8. Belgilansinki: kosmik texnologiyalardan keng foydalanish boʻyicha loyihalarni amalga oshirish jarayonida zarur boʻlgan maʼlumotlarni masʼul vazirlik va idoralar “Oʻzbekkosmos” agentligiga oʻz vaqtida sifatli taqdim etib boradilar; Markaz oʻz tashabbusi bilan yoki grant asosida amalga oshiriladigan loyihalar haqida manfaatdor vazirlik, idora va davlat tashkilotlarini xabardor qiladi. 9. Axborot texnologiyalari va kommunikatsiyalarini rivojlantirish vazirligi Markazni belgilangan tartibda zarur aloqa vositalari, shu jumladan, hukumat aloqasi bilan taʼminlasin. 10. Markaz Toshkent shahrining Chilonzor tumani Chilonzor koʻchasidagi 53-uy manzilida joylashgan “Oʻzbekkosmos” agentligining binosiga tekin foydalanish huquqi asosida joylashtirilsin. 11. Mazkur qarorning bajarilishini nazorat qilish Vazirlar Mahkamasining IT-texnologiyalar, telekommunikatsiyalar va ilmiy faoliyatni rivojlantirish masalalari departamentiga hamda Kosmik tadqiqotlar va texnologiyalar agentligi bosh direktori v.b. Sh. Kadirov zimmasiga yuklansin. T/r Loyihalar Amalga oshirish mexanizmi Ijro muddati Moliyalashtirish manbai Masʼullar I. Suv xoʻjaligi sohasida 1. Oʻzbekiston Respublikasining Chimqoʻrgʻon va Janubiy-Surxon suv omborlarining loyqa oqiziqlar bilan toʻlib borish dinamikasini kosmik monitoring qilish. 1. Sinov loyihasini amalga oshirish uchun malakali mutaxassislardan, shu jumladan, xorijiy ekspertlardan iborat ishchi guruhni shakllantirish. 2022-yil 30-sentabr “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Suv xoʻjaligi vazirligi (A. Nazarov) 2. Loyihani amalga oshirish uchun barcha zarur maʼlumotlar bilan almashish. 2022-yil 10-noyabr 3. Loyiha-texnik hujjatlarini ishlab chiqish. 2022-yil 30-noyabr 4. Loyiha-texnik hujjatlariga asosan kosmik monitoring orqali suv omborlarini loyqa oqiziqlar bilan toʻlib borish dinamikasini baholash. 2022-yil 25-dekabr 5. Kosmik monitoring natijasida olingan maʼlumotlarni vakolatli davlat organlariga taqdim etish. Tizimli ravishda 2. Samarqand viloyatining umumiy maydoni 2,2 ming km2 boʻlgan Jomboy, Payariq va Oqdaryo tumanlari kesimida qishloq xoʻjaligi yerlarining meliorotiv holati va suv bilan taʼminlanganlik darajasini baholash boʻyicha kosmik monitoring tizimini joriy etish. 1. Loyihani amalga oshirish uchun malakali mutaxassislardan, shu jumladan, xorijiy ekspertlardan iborat ishchi guruhni shakllantirish. 2022-yil 30-iyun Fransiya hukumatining grant mablagʻlari hamda “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Suv xoʻjaligi vazirligi (A. Nazarov), Qishloq xoʻjaligi vazirligi (Q. Yuldashev), Samarqand viloyati hokimligi (E. Turdimov) 2. Loyihani amalga oshirish uchun barcha zarur maʼlumotlar bilan almashish. 2022-yil 15-iyul 3. Loyiha-texnik hujjatlarini ishlab chiqish. 2022-yil 31-iyul 4. Loyiha-texnik hujjatlariga asosan kosmik monitoringni amalga oshirish. Loyiha-texnik hujjatlarida belgilangan muddatlarda 5. Loyiha doirasida jamlangan maʼlumotlar bazasida geoaxborot tizimini shakllantirish. 6. Kosmik monitoring natijasida aniqlangan maʼlumotlarni vakolatli davlat organlariga taqdim etish. 3. Chimqoʻrgʻon va Janubiy-Surxon suv omborlari suv sathi rejimini kosmik monitoring qilish. 1. Sinov loyihasini amalga oshirish uchun malakali mutaxassislardan, shu jumladan, xorijiy ekspertlardan iborat ishchi guruhni shakllantirish. 2022-yil 25-sentabr “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Suv xoʻjaligi vazirligi (A. Nazarov) 2. Loyihani amalga oshirish uchun barcha zarur maʼlumotlar bilan almashish. 2022-yil 20-oktabr 3. Loyiha-texnik hujjatlarini ishlab chiqish. 2022-yil 25-noyabr 4. Loyiha-texnik hujjatlariga asosan kosmik monitoring orqali suv omborlarining akvatoriyasini monitoring qilish. 2022-yil 20-dekabr 5. Kosmik monitoring natijasida aniqlangan maʼlumotlarni vakolatli davlat organlariga taqdim etish. Tizimli ravishda 4. Oʻzbekistondagi barcha suv omborlari akvatoriyasini kosmik monitoring qilish, shu jumladan, monitoring natijalari asosida noqonuniy qurilish obyektlari boʻyicha tahliliy maʼlumotlarni vakolatli davlat organlariga taqdim etish. 1. Sinov loyihasini amalga oshirish uchun malakali mutaxassislardan, shu jumladan xorijiy ekspertlardan iborat ishchi guruhni shakllantirish. 2022-yil 15-oktabr Ijrochilarning budjet va budjetdan tashqari mablagʻlari doirasida “Oʻzbekkosmos” agentligi (Sh. Kadirov), Suv xoʻjaligi vazirligi (A. Nazarov), Kadastr agentligi (F. Pulatov) 2. Loyihani amalga oshirish uchun barcha zarur maʼlumotlar bilan almashish. 2022-yil 10-noyabr 3. Loyiha-texnik hujjatlarini ishlab chiqish. 2022-yil 30-noyabr 4. Loyiha-texnik hujjatlariga asosan kosmik monitoringni amalga oshirish. 2022-yil 30-dekabr 5. Kosmik monitoring natijasida aniqlangan maʼlumotlarni vakolatli davlat organlariga taqdim etish. Tizimli ravishda II. Seysmik xavfsizlikni taʼminlash sohasida 5. Oʻzbekiston Respublikasidagi eng seysmik faol, oʻrta faol va tinch hududlar hamda maydonlarni oʻzida mujassamlashtirgan interaktiv geoaxborot tizimini ishlab chiqish. 1. Ishchi guruh tuzish. Obyekt boʻyicha fond materiallarini oʻrganish. 2022-yil 1-iyul Seysmologiya, inshootlarning seysmik mustahkamligini va seysmik xavfsizlikni taʼminlash sohasini qoʻllab-quvvatlash jamgʻarmasi mablagʻlari “Oʻzbekkosmos” agentligi (Sh. Kadirov), Fanlar akademiyasi (B. Yuldashev) 2. Respublikadagi eng seysmik faol, oʻrta faol va tinch hududlarni ani�lash. 2022-yil 25-iyul 3. Texnik topshiriqlar, loyiha smetalari va ish rejasini ishlab chiqish. 2022-yil 1-avgust 4. Respublikadagi eng seysmik faol, oʻrta faol va tinch hududlar hamda maydonlarni oʻzida mujassamlashtirgan interaktiv onlayn xaritani ishlab chiqish. 2022-yil 25-dekabr 6. Seysmik faolligi oʻta yuqori boʻlgan hududlarda joylashgan bino va inshootlar maydonining zilzilalar oqibatida deformatsiyasi, siljishi, choʻkishi kabi omillarni aniqlashga moʻljallangan kosmik monitoring tizimini sinov tariqasida joriy etish. 1. Ishchi guruh tuzish. Tahliliy materiallarini oʻrganish. 2022-yil 15-sentabr Seysmologiya, inshootlarning seysmik mustahkamligini va seysmik xavfsizlikni taʼminlash sohasini qoʻllab-quvvatlash jamgʻarmasi mablagʻlari “Oʻzbekkosmos” agentligi (Sh. Kadirov), Fanlar akademiyasi (B. Yuldashev) 2. Texnik topshiriqlar, loyiha smetalari va ish rejasini ishlab chiqish. 2022-yil 25-oktabr 3. Seysmik faol hududlarda joylashgan bino va inshootlar maydonining zilzilalar oqibatida deformatsiyasi, siljishi, choʻkishi kabi omillarni aniqlashga moʻljallangan radiolokatsion kosmik monitoring tizimni joriy etish. 2022-yil 15-dekabr III. Yer munosabatlari sohasida 7. Toshkent shahrining Mirzo Ulugʻbek va Yunusobod tumanlari hamda Toshkent viloyatining Qibray va Toshkent tumanlarida oʻzboshimchalik bilan egallangan yer uchastkalarini hamda noqonuniy bino va inshootlarni kosmik suratlarini qayta ishlash orqali aniqlash ishlarini amalga oshirish. 1. Loyihani amalga oshirish uchun ishchi guruh tuzish. 2022-yil 30-iyun Ijrochilarning budjetdan tashqari mablagʻlari “Oʻzbekkosmos” agentligi (Sh. Kadirov), Kadastr agentligi (F. Pulatov) 2. Loyihani amalga oshirish uchun barcha zarur maʼlumotlar bilan almashish. 2022-yil 20-iyul 3. Loyiha-texnik hujjatlarini ishlab chiqish. 2022-yil 25-sentabr 4. Loyiha-texnik hujjatlariga asosan belgilangan ishlarni amalga oshirish. 2022-yil 25-oktabr 5. Kadastr agentligining “E-Yer nazorat” avtomatlashtirilgan axborot tizimiga olingan natijalarani integratsiya qilish uchun taqdim etish. 2022-yil 30-oktabr 6. Loyiha doirasida olingan natijalarni respublika miqyosida joriy etish yuzasidan dasturiy mahsulot ishlab chiqish boʻyicha Vazirlar Mahkamasiga taklif kiritish. 2022-yil 30-dekabr 8. Respublikaning 135 ming km2 maydoni uchun topografik, shuningdek, 1:10 000 va 1:25 000 masshtabdagi er, qishloq va boshqa turdagi tematik xaritalarni yaratish va yangilashda vakolatli davlat organining ehtiyojlariga muvofiq 0,5 sm/piksel aniqlikdagi kosmik suratlar bilan taʼminlash. 1. Loyiha-texnik hujjatlarini ishlab chiqish. 2022-yil 25-iyul “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Kadastr agentligi (F. Pulatov) 2. Loyiha-texnik hujjatlariga asosan kosmik suratlarni vakolatli davlat organiga taqdim etish. 2022-yil 20-noyabr IV. Geologiya va mineral resurslar sohasida 9. Toshkent, Samarqand, Jizzax va Fargʻona viloyatlarida yer qaʼri uchastkalarida noqonuniy geologik qidiruv ishlarini amalga oshirish, qazish va ruxsat etilgan chegara buzilishi ehtimoli yuqori boʻlgan holatlarni aniqlash maqsadida kosmik monitoringni amalga oshirish 1. Loyihani amalga oshirish uchun ishchi guruh tuzish. 2022-yil 15-iyun “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Davlat geologiya qoʻmitasi (Sh. Alimov) 2. Loyihani amalga oshirish uchun barcha zarur maʼlumotlar bilan almashish. 2022-yil 30-iyun 3. Loyiha-texnik hujjatlarini ishlab chiqish. 2022-yil 20-iyul 4. Loyiha-texnik hujjatlariga asosan kosmik monitoringni amalga oshirish. 2022-yil 25-oktabr 5. Aniqlangan qonunbuzarliklar boʻyicha maʼlumotlarni vakolatli davlat organiga taqdim etish. 2022-yil 30-oktabr 6. Loyiha natijalariga koʻra respublika miqyosida kosmik monitoringni joriy etish. 2023-yildan boshlab doimiy 10. Geologik qidiruv ishlarini hamda kosmogeologik tadqiqotlarni amalga oshirish uchun vakolatli davlat organini oʻz ehtiyojlariga koʻra kosmik suratlar bilan taʼminlash. 1. Loyiha-texnik hujjatlarini ishlab chiqish. 2022-yil 30-iyul “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Davlat geologiya qoʻmitasi (Sh. Alimov) 2. Loyiha-texnik hujjatlariga asosan kosmik suratlar bilan taʼminlash. 2022-yil 25-sentabr V. Oʻrmon xoʻjaligi sohasida 11. Aerokosmik texnologiyalardan foydalangan holda Toshkent viloyati kesimida oʻrmonlarni inventarizatsiya qilish. 1. Loyihani amalga oshirish uchun ishchi guruh tuzish. 2022-yil 25-iyun “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Oʻrmon xoʻjaligi davlat qoʻmitasi (N. Bakirov) 2. Loyihani amalga oshirish uchun barcha zarur maʼlumotlar bilan almashish. 2022-yil 30-iyul 3. Loyiha-texnik hujjatlarini ishlab chiqish. 2022-yil 20-avgust 4. Loyiha-texnik hujjatlariga asosan aerokosmik monitoringni amalga oshirish. 2022-yil 25-oktabr 5. Aerokosmik monitoring natijasida aniqlangan maʼlumotlar bazasida geoaxborot tizimini shakllantirish. 2022-yil 30-noyabr 6. Geoaxborot tizimiga yuklangan maʼlumotlarga tegishli vakolatli organlar uchun mazkur tizimdan foydalanish imkoniyatini yaratish. 2022-yil 15-dekabr 12. Toshkent viloyatining Boʻstonliq tumani oʻrmon fondi yerlari kesimida noqonuniy qurilish obyektlarini aniqlashda, erni masofadan zondlash hamda kosmik monitoring texnologiyasini joriy etish. 1. Loyihani amalga oshirish uchun ishchi guruhni tuzish. 2022-yil 25-iyun “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Oʻrmon xoʻjaligi davlat qoʻmitasi (N. Bakirov) 2. Loyihani amalga oshirish uchun barcha zarur maʼlumotlar bilan almashish. 2022-yil 20-iyul 3. Loyiha-texnik hujjatlarini ishlab chiqish. 2022-yil 20-avgust 4. Loyiha-texnik hujjatlariga asosan kosmik monitoringni amalga oshirish. 2022-yil 15-oktabr 5. Kosmik monitoring natijasida aniqlangan maʼlumot bazasida geoaxborot tizimini shakllantirish. 2022-yil 25-noyabr 6. Geoaxborot tizimiga yuklangan maʼlumotlarga tegishli vakolatli organlar uchun mazkur tizimdan foydalanish imkoniyatini yaratish. 2022-yil 5-dekabr VI. Gidrometeorologiya sohasida 13. Gidrometeorologiya va iqlim oʻzgarishi sohasida kosmik monitoring tizimini joriy etish. 1. Loyihani amalga oshirish uchun barcha zarur maʼlumotlar bilan almashish. 2022-yil 25-iyul “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Gidrometeorologiya xizmati markazi (Sh. Xabibullayev) 2. Loyiha-texnik hujjatlarini ishlab chiqish. 2022-yil 15-avgust 3. Loyiha-texnik hujjatlariga asosan kosmik monitoringni amalga oshirish. 2022-yil 20-oktabr 4. Kosmik monitoring natijasida aniqlangan maʼlumot bazasida geoaxborot tizimini yaratish. 2022-yil 20-noyabr 14. Sel-suv toshqinlari xavfi mavjud hududlarda aholi va hududlarni himoya qilish yuzasidan berilgan koʻrsatmalarni ijrosini kosmik monitoring tizimi orqali kuzatishni yoʻlga qoʻyish. 1. Loyihani amalga oshirish uchun ishchi guruh tuzish. 2022-yil 25-iyun “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Gidrometeorologiya xizmati markazi (Sh. Xabibullayev) 2. Loyihani amalga oshirish uchun barcha zarur maʼlumotlar bilan almashish. 2022-yil 30-iyul 3. Loyiha-texnik hujjatlarini ishlab chiqish. 2022-yil 25-avgust 4. Loyiha-texnik hujjatlariga asosan kosmik monitoringni amalga oshirish. 2022-yil 30-oktabr 5. Kosmik monitoring natijasida aniqlangan maʼlumot bazasida geoaxborot tizimini shakllantirish. 2022-yil 25-noyabr VII. Qishloq xoʻjaligi sohasida 15. Samarqand viloyatining Jomboy, Payariq va Oqdaryo tumanlarida qishloq xoʻjaligi yer maydonlarini hisoblash va ularning aniq chegaralarini belgilash, qishloq xoʻjaligi yerlarini inventarizatsiya qilish hamda haqiqiy ekin ekilgan maydonlarni aniqlash boʻyicha kosmik monitoring tizimini joriy etish. 1. Loyihani amalga oshirish uchun malakali mutaxassislardan, shu jumladan, xorijiy ekspertlardan iborat ishchi guruhni shakllantirish. 2022-yil 30-iyun Fransiya hukumatining grant mablagʻlari hamda “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Qishloq xoʻjaligi vazirligi (Q. Yuldashev) 2. Loyihani amalga oshirish uchun barcha zarur maʼlumotlar bilan almashish. 2022-yil zaruratga koʻra 3. Loyiha-texnik hujjatlarini ishlab chiqish. 2022-yil 30-iyul 4. Loyiha-texnik hujjatlariga asosan kosmik monitoringni amalga oshirish. Loyiha-texnik hujjatlarida belgilangan muddatlarda 5. Kosmik monitoring natijasida aniqlangan maʼlumot bazasida geoaxborot tizimini yaratish. 16. Qishloq xoʻjaligi vazirligining ehtiyojlariga koʻra 135 000 km2 qishloq xoʻjaligi yerlarida ishlab chiqarish sikllarining yer chegaralarini identifikatsiya qilish hamda 1:5000 masshtabli topografik xaritalarni yaratish maqsadida 50 sm/piksel aniqlikdagi kosmik suratlar bilan taʼminlash. 1. Loyiha-texnik hujjatlarini ishlab chiqish. 2022-yil 15-sentabr “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Qishloq xoʻjaligi vazirligi (Q. Yuldashev) 2. Loyiha-texnik hujjatlariga asosan kosmik suratlar bilan taʼminlash. 2022-yil 20-oktabr VIII. Ekologiya va atrof-muhitni muhofaza qilish sohasida 17. Toshkent viloyati kesimida ruxsat etilgan chiqindilarni saqlash joylarining chegaralari buzilishi, suvning ifloslanishi, ekologik xavfli obyektlar va yangi noqonuniy chiqindi zonalarini aniqlash boʻyicha kosmik monitoring tizimini joriy etish. 1. Loyihani amalga oshirish uchun ishchi guruh tuzish. 2022-yil 25-iyun “Oʻzbekkosmos” agentligiga davlat byudjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Ekologiya va atrof-muhitni muhofaza qilish davlat qoʻmitasi (N. Oblomuradov) 2. Loyihani amalga oshirish uchun barcha zarur maʼlumotlar bilan almashish. 2022-yil 15-iyul 3. Loyiha-texnik hujjatlarini ishlab chiqish. 2022-yil 30-iyul 4. Loyiha-texnik hujjatlariga asosan kosmik monitoringni amalga oshirish. 2022-yil 30-oktabr 5. Shakllantirilgan tahliliy maʼlumotlarni vakolatli davlat organlariga taqdim etish. 2022-yil 25-noyabr 18. Toshkent viloyati kesimida muhofaza etiladigan zonalarda tabiiy muhitga salbiy taʼsir etuvchi holatlarni aniqlash boʻyicha kosmik monitoring tizimini joriy etish. 1. Loyihani amalga oshirish uchun ishchi guruh tuzish. 2022-yil 30-iyul “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Ekologiya va atrof-muhitni muhofaza qilish davlat qoʻmitasi (N. Oblomuradov) 2. Loyihani amalga oshirish uchun barcha zarur maʼlumotlar bilan almashish. 2022-yil 15-avgust 3. Loyiha-texnik hujjatlarini ishlab chiqish. 2022-yil 30-sentabr 4. Loyiha-texnik hujjatlariga asosan kosmik monitoringni amalga oshirish. 2022-yil 25-noyabr 5. Shakllantirilgan tahliliy maʼlumotlarni vakolatli davlat organlariga taqdim etish. 2022-yil 20-dekabr IX. Favqulodda vaziyatlar sohasida 19. Respublikada tabiiy va texnogen xususiyatli favqulodda vaziyatlar va yongʻinlarning kelib chiqish xavfini barvaqt aniqlash maqsadida kosmik monitoring tizimini joriy etish. 1. Loyihani amalga oshirish uchun barcha zarur maʼlumotlar bilan almashish. 2022-yil 15-iyul “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Favqulodda vaziyatlar vazirligi (A. Latifjonov) 2. Loyiha-texnik hujjatlarini ishlab chiqish. 2022-yil 25-avgust 3. Loyiha-texnik hujjatlariga asosan kosmik monitoringni amalga oshirish. 2022-yil 10-oktabr 4. Kosmik monitoring natijasida aniqlangan maʼlumot bazasida geoaxborot tizimini yaratish. 2022-yil 15-noyabr 20. “Oʻzbekkosmos” agentligi imkoniyatlaridan kelib chiqib, favqulodda vaziyatlar vazirligini favqulodda vaziyatlar hududi boʻyicha tezkor kosmik suratlar bilan taʼminlash. 1. Loyiha-texnik hujjatlarini ishlab chiqish. 2022-yil 15-avgust “Oʻzbekkosmos” agentligiga davlat budjetidan ajratilgan mablagʻlar doirasida “Oʻzbekkosmos” agentligi (Sh. Kadirov), Favqulodda vaziyatlar vazirligi (A. Latifjonov) 2. Loyiha-texnik hujjatlariga asosan kosmik suratlar bilan taʼminlash. 2022-yil 20-sentabr